ZMLUVA O POSKYTOVANÍ SERVISNÝCH SLUŽIEB

uzatvorená v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov, v zmysle § 269 ods. 2 a nasl. zákona č. 513/1991 Zb. Obchodného zákonníka, v znení neskorších predpisov a § 65 a nasl. zákona č. 185/2015 Z. z. Autorského zákona v znení neskorších predpisov

(ďalej ako **„*Zmluva*“**)

medzi:

**OBJEDNÁVATEĽ**

Názov: **Mesto Košice**

Sídlo: Trieda SNP 48/A, 040 11 Košice, Slovenská republika

IČO: 00691135

IČ DPH: SK2021186904

Štatutárny orgán: Ing. Jaroslav Polaček – primátor mesta

Bankové spojenie: Prima banka Slovensko, a. s.

Číslo účtu (IBAN): SK03 5600 0000 0004 4248 6001

(ďalej ako „**Objednávateľ**“)

**POSKYTOVATEĽ:**

Obchodné meno: **[poskytovateľ]**

Sídlo: [sídlo]

IČO: [●]

IČ DPH: [●]

Štatutárny orgán: [●]

Registrácia: Obchodný register [●] súdu [●], oddiel [●], vložka č.: [●]

Bankové spojenie: [●]

Číslo účtu (IBAN): [●]

(ďalej ako „**Poskytovateľ**“)

(Objednávateľ a Poskytovateľ ďalej spoločne ako „**Zmluvné strany**“).

PREAMBULA

1. Objednávateľ je právnickou osobou a orgánom verejnej správy; Objednávateľ ako aj ďalšie právnické osoby založené alebo zriadené Objednávateľom pri svojej činnosti využívajú viaceré informačné systémy prevádzkované na vlastnej informačnej a komunikačnej infraštruktúre (ďalej len **„Informačné systémy“** a **„Infraštruktúra“**). Objednávateľ uzatvára túto Zmluvu za účelom zabezpečenia spoľahlivosti a dostupnosti Infraštruktúry tak, aby bola zaistená požadovaná úroveň dostupnosti služieb, rýchle odstránenie prípadných výpadkov alebo iných Incidentov Infraštruktúry bez negatívneho dopadu na Informačné systémy a procesy objednávateľa, a zároveň za účelom prípadného rozvoja, a/alebo aktualizácie, ktorá bude vynútená budúcimi zmenami pracovných postupov a/alebo zmenou vnútorných a/alebo vonkajších rozhraní systémov, s ktorými sa Infraštruktúra integruje alebo bude integrovať.
2. Objednávateľ vyhlásil verejnú súťaž v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov na obstaranie zákazky s názvom **[●],** vyhlásenú oznámením o vyhlásení verejného obstarávania uverejneným vo Vestníku verejného obstarávania č. [●] dňa [●] pod značkou [●], ktorej predmetom je realizácia zabezpečenia technickej podpory prevádzky a údržby Infraštruktúry mesta, vrátane podpory a údržby prípadných rozšírených komponentov, ku ktorých vytvoreniu dôjde v rámci rozvoja a rozšírenia Infraštruktúry (ďalej len **„Verejné obstarávanie“**).
3. Poskytovateľ vyhlasuje, že má k dispozícii kapacity, technické schopnosti a skúsenosti potrebné na riadny výkon úloh a poskytnutie plnení ako sú predpokladané touto Zmluvou.
4. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení Zmluvy v nasledujúcom znení:
5. DEFINÍCIE POJMOV

Pokiaľ priamo z kontextu tejto Zmluvy nevyplýva inak, majú nasledujúce slová, výrazy a pojmy použité v tejto Zmluve a jej Prílohách nasledovný význam:

* + 1. **„Zmluva“** je táto zmluva o poskytovaní servisných služieb, ktorou sa poskytujú služby podpory, prevádzky, údržby a rozvoja informačných systémov a Infraštruktúry.
		2. **„Človekodeň“** alebo **„Manday“ (MD)** je práca jedného pracovníka Poskytovateľa počas 8 pracovných hodín (ďalej tiež ako „**Človekohodina**“), ktoré môžu ale nemusia byť odpracované v jeden pracovný deň.
		3. **„Technický rok“** je obdobie 12 po sebe nasledujúcich mesiacov, pričom prvý technický rok začína plynúť dňom účinnosti Zmluvy a každý ďalší technický rok začína plynúť bezodkladne po uplynutí toho predchádzajúceho technického roku.
		4. **„Dôvernou informáciou“** je údaj, podklad, poznatok, dokument alebo iná informácia, bez ohľadu na formu jej zachytenia, s výnimkami uvedenými v čl. 13 tejto Zmluvy,
1. ktorá sa týka Zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane) a,
2. ktorá bola poskytnutá Zmluvnej strane alebo získaná Zmluvnou stranou pred nadobudnutím platnosti a účinnosti tejto Zmluvy a tiež počas jej platnosti a účinnosti, pokiaľ sa týka jej predmetu a,
3. ktorá je výslovne Zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane a,
4. pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, a utajované skutočnosti).
	* 1. **„Vada“** je nesúlad medzi skutočným stavom funkčnosti dodaného Komponentu a medzi funkčnými špecifikáciami Infraštruktúry dohodnutými medzi Zmluvnými stranami, pričom nesúlad je vzniknutý v dôsledku neplnenia tejto Zmluvy riadne a môže spôsobiť obmedzenie alebo znemožnenie funkčnosti Infraštruktúry alebo jej časti. Poskytovateľ zodpovedá za vady (komponentu) v čase jeho odovzdania Objednávateľovi. Vadou nie je nefunkčnosť Infraštruktúry alebo jej časti, spôsobená vplyvom externých faktorov, ktoré Poskytovateľ nedokáže ani pri vynaložení nevyhnutnej miery úsilia ovplyvniť alebo taká nefunkčnosť Infraštruktúry, ktorú spôsobil svojím konaním Objednávateľ, alebo tretie strany.
		2. **„Vada A“** (kritická vada, kritický incident, problém) je Odchýlka od zmluvných špecifikácií služby, ktorá zabraňuje alebo vážne obmedzuje použitie celej služby alebo samostatnej, jednoznačne rozoznateľnej časti služby v takom rozsahu, že služba nemôže byť použitá v každodenných operáciách, alebo môže byť použitá len pri neprimeranom úsilí, ktoré nemôže byť z ekonomického pohľadu oprávnené; za vadu Kategórie A môžu byť tiež považované viaceré vady Kategórie B a C, ktoré sa objavia súčasne, ak môže byť dokázané, že kombinované vady majú rovnaký efekt ako definovaná kritická vada.
		3. **„Vada B“** (podstatná vada, podstatný incident, problém) je akákoľvek odchýlka od zmluvne odsúhlasených špecifikácií služby, ktorá výrazne ovplyvní použitie služby v každodenných operáciách v takom rozsahu, že vedie k podstatnej dodatočnej práci v spojení s použitím služby v porovnaní s použitím služby v každodenných operáciách, bez znemožnenia prevádzky zmluvne špecifikovanej Služby, ako to je popísané v definícii vady kategórie A.
		4. **„Vada C“** (nepodstatná vada, nepodstatný incident, problém) je akákoľvek odchýlka od zmluvne dohodnutých špecifikácii služby, ktorá neovplyvní podstatne funkčnosť, prevádzku, údržbu alebo ďalší vývoj.
		5. **„Doba neutralizácie Incidentu“** je čas, do ktorého je Poskytovateľ povinný zabezpečiť neutralizáciu nahláseného Incidentu, a ktorý začína plynúť nahlásením Incidentu postupom v zmysle **Prílohy č. 1**tejto Zmluvy, ak nie je v tejto Zmluve ustanovené inak. Neutralizácia Incidentu znamená odstránenie stavu obmedzujúceho alebo znemožňujúceho používanie Infraštruktúry formou náhradného (dočasného) riešenia, za ktoré sa považuje riešenie, pri ktorom funkčnosť Infraštruktúry, resp. jej jednotlivých častí alebo služieb a plánovaná použiteľnosť Infraštruktúry je v porovnaní s dokumentáciou k Infraštruktúre (vrátane detailnej funkčnej špecifikácie) síce poskytovaná odlišne, avšak nie je podstatne ovplyvňované jej pôvodne plánované použitie. Do doby neutralizácie Incidentu sa nezapočítava čas zdržania spôsobený nesprístupnením Infraštruktúry Objednávateľom za účelom neutralizácie Incidentu.
		6. **„Doba trvalého vyriešenia“** je čas počítaný počnúc nahlásením Incidentu postupom v zmysle **Prílohy č. 1** tejto zmluvy, do ktorého je Poskytovateľ povinný zabezpečiť trvalé odstránenie nahláseného Incidentu, za ktoré sa považuje také riešenie, pri ktorom funkčnosť Infraštruktúry, resp. jej jednotlivých funkcionalít alebo služieb v zmysle dokumentácie Infraštruktúry bola plne obnovená v súlade s dokumentáciou k Infraštruktúre (vrátane detailnej funkčnej špecifikácie)
		7. **„ServiceDesk“** je informačný systém pre správu požiadaviek v zmysle ITIL noriem, ktorý poskytuje a prostredníctvom ktorého zabezpečuje Objednávateľ evidenciu a informácie o požiadavkách a Poskytovateľ v zmysle tejto Zmluvy tieto požiadavky spracúva. Požiadavka pre účely Infraštruktúry pre správu požiadaviek zahŕňa najmä hlásenie problému/Incidentu a požiadavky súvisiace s poskytovanými Službami.
		8. **„Komponent“** je každý nový produkt, program, softvér, či funkcionalita, ktorý Poskytovateľ nainštaluje, nakonfiguruje, naprogramuje alebo nastaví v Informačnom systéme a ktorý je doplnením alebo zmenou Infraštruktúry voči stavu zaznamenanému v dokumentácii k Infraštruktúre.
		9. **„Incident“** je stav, pri ktorom dôjde k neplánovanému prerušeniu alebo degradácii poskytovanej Služby.
		10. **„Bezpečnostný Incident“** je akýkoľvek spôsob narušenia bezpečnosti Infraštruktúry alebo jej časti, ako aj akákoľvek bezpečnostná udalosť (udalosť, ktorá bezprostredne ohrozila aktívum alebo činnosť Objednávateľa), akékoľvek porušenie bezpečnostnej politiky Objednávateľa a pravidiel súvisiacich s bezpečnosťou informačných systémov verejnej správy. Bezpečnostný Incident môže i nemusí prebiehať súčasne Incidentom alebo Vadou. Pokiaľ nie je stanovené inak, platia pre povinnosti Poskytovateľa pri riešení Bezpečnostného Incidentu ustanovenia o odstránení Vady kategórie A, a to aj v prípade ak závažnosť Bezpečnostného incidentu nemá vplyv na obvyklú funkčnosť Infraštruktúry, alebo ak nedosahuje intenzitu Kritického incidentu.
		11. **„HW“** znamená hardwarový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia Infraštruktúry.
		12. **„SW“** alebo **„softvér“** je softvérový produkt, ktorého súčasťou je počítačový program/počítačové programy vrátane dokumentácie a manuálov, a zároveň ktorý tvorí súčasť Infraštruktúry.
		13. **„SW 3. strany“** alebo **„softvér 3. strany“** je softvérový produkt, ktorého súčasťou je počítačový program/počítačové programy vrátane dokumentácie a manuálov, a zároveň ktorý tvorí súčasť Infraštruktúry.
		14. **„Návrh riešenia“** je dokumentácia, koncept alebo plán, ktorý Poskytovateľ poskytne Objednávateľovi v rámci Služby, aby pomohol vyriešiť konkrétny problém, optimalizovať proces alebo navrhnúť nové IT riešenie.
		15. **„Objednávateľ“** je verejný obstarávateľ uvedený v záhlaví tejto Zmluvy.
		16. **„Služby“** sú služby, ktoré pozostávajú zo služieb podpory, prevádzky a služby údržby Infraštruktúry v súlade s touto Zmluvou.
		17. **„Inicializácia Služby/Služieb“** – prevzatie znalostí o prostredí Objednávateľa Poskytovateľom, a tiež následná tvorba a udržiavanie prevádzkovej dokumentácie. Podrobný popis tvorí Prílohu č. 2.
		18. **„Poskytovateľ“** je poskytovateľ Služieb uvedený v záhlaví tejto Zmluvy.
		19. **Oprávnená osoba Objednávateľa** je zástupca Objednávateľa, ktorého identifikačné údaje, vrátane rozsahu oprávnení písomne oznámi Objednávateľ Poskytovateľovi. Voči Poskytovateľovi je primárnou kontaktnou osobou za Objednávateľa. Kontroluje v mene Objednávateľa podľa tejto Zmluvy činnosť Poskytovateľa vrátane ukladania úloh a písomného preberania dokončených plnení tejto Zmluvy, monitoruje plnenie detailného harmonogramu dodávky a plní ďalšie určené úlohy v mene Objednávateľa. Je oprávnená na všetky úkony v mene Objednávateľa podľa tejto Zmluvy, avšak nemá oprávnenie na podpis dodatku k tejto Zmluve ani na uzavretie akejkoľvek dohody s Poskytovateľom, ktorá by znamenala zmenu tejto Zmluvy.
		20. **Oprávnená osoba/Zodpovedná osoba Poskytovateľa** je zástupca Poskytovateľa, ktorého identifikačné údaje, vrátane rozsahu oprávnení písomne oznámi Poskytovateľ Objednávateľovi. Voči Objednávateľovi je prednostnou kontaktnou osobou za Poskytovateľa. Má na základe poverenia Poskytovateľa alebo na základe výkonu funkcie u Poskytovateľa dostatočné právomoci na všetky úkony v mene Poskytovateľa podľa Zmluvy, avšak nemá oprávnenie na podpis dodatku k tejto Zmluve ani na uzavretie akejkoľvek dohody s Poskytovateľom, ktorá by znamenala zmenu tejto Zmluvy.
		21. **„Infraštruktúra“** zahŕňa všetky hardvérové a softvérové komponenty a služby potrebné pre prevádzku informačných systémov a aplikácii, a to najmä, no nie však výhradne, servery, komunikačné zariadenia, operačné systémy, databázy, systémy pre zálohovanie, ktoré zabezpečujú pokrytie služieb zabezpečovaných Objednávateľom a sú predmetom služieb podľa tejto Zmluvy – ich bližšie vymedzenie je obsiahnuté v prílohe č. 1 tejto Zmluvy.
		22. **„Podpora a údržba Infraštruktúry“** sú servisné služby zahŕňajúce najmä, no nie však výhradne monitoring Infraštruktúry, odstraňovanie Incidentov, posudzovanie a nasadzovanie bezpečnostných záplat, inštaláciu, konfiguráciu a/alebo parametrizáciu Infraštruktúry na nový HW a/alebo zabezpečenie prechodu Infraštruktúry na nové verzie, ďalšie administrátorské práce a práce vykonávané na základe hlásení Objednávateľa, bližšie definované v tejto Zmluve a v Súťažných podkladoch.
		23. **„Rozvoj Infraštruktúry“** zmeny, doplnky, rozšírenia a upgrade Infraštruktúry, pri ktorých ide o úpravy, zmeny a rozšírenia Infraštruktúry a/alebo zmeny prevádzkových parametrov služby podľa tejto Zmluvy sú poskytované na základe požiadaviek Objednávateľa vzniknutých najmä v dôsledku potreby zmien, legislatívnych zmien, zmien v pracovných postupoch, zmien vnútorných alebo vonkajších rozhraní systémov, s ktorými sa Infraštruktúra integruje alebo bude integrovať a ich zadanie nie je zo strany Poskytovateľa nárokovateľné.
		24. **„Súťažné podklady“** sú súťažné podklady v zmysle § 42 Zákona o VO, ktoré obsahujú podrobné vymedzenie predmetu zákazky, verejného obstarávania, ktorého výsledkom je táto Zmluva.
		25. **„Autorský zákon**“ je zákon č. 185/2015 Z. z., Autorský zákon, v znení neskorších predpisov.
		26. **„Vyhláška č. 401/2023 Z. z.“** znamená vyhlášku Ministerstva investícií, regionálneho rozvoja a informatizácie Slovenskej republiky č. 401/2023 Z. z.o riadení projektov a zmenových požiadaviek v prevádzke informačných technológií verejnej správy.
		27. **„Vyhláška č. 78/2020 Z. z.“** znamená vyhlášku Úradu podpredsedu vlády SR pre investície a informatizáciu č. 78/2020 Z. z. o štandardoch pre informačné technológie verejnej správy.
		28. **„Vyhláška č. 179/2020 Z. z.“** znamená vyhlášku Úradu podpredsedu vlády SR pre investície a informatizáciu č. 179/2020 Z. z., ktorou sa upravuje spôsob kategorizácie a obsah bezpečnostných opatrení informačných technológií verejnej správy.
		29. **„Zákon o KB“** znamená zákon č. 69/2018 Z. z., o kybernetickej bezpečnosti a o zmene a doplnení niektorých zákonov, v znení neskorších predpisov.
		30. **„Zákon o ITVS“** znamená zákon č. 95/2019 Z. z., o informačných technológiách vo verejnej správe a o zmene a doplnení niektorých zákonov, v znení neskorších predpisov.
		31. **„Zákon o RPVS“** znamená zákon č. 315/2016 Z. z. o registri partnerov verejného sektora a o zmene a doplnení niektorých zákonov, v znení neskorších predpisov.
		32. **„Zákon o slobodnom prístupe k informáciám“** znamená zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií), v znení neskorších predpisov.
		33. **„Zákon o VO“** je zákon č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.
5. VYHLÁSENIA ZMLUVNÝCH STRÁN
	1. Poskytovateľ vyhlasuje, že je spôsobilý uzatvoriť túto Zmluvu a riadne plniť záväzky z nej vyplývajúce a že sa oboznámil s podkladmi tvoriacimi zadávaciu dokumentáciu, vrátane jej príloh, ktoré ustanovujú požiadavky na predmet plnenia tejto Zmluvy a súčasne že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu predmetu tejto Zmluvy.
	2. Každý Objednávateľ vyhlasuje, že má právnu subjektivitu, spĺňa všetky podmienky a požiadavky stanovené v tejto Zmluve, je oprávnený a spôsobilý uzatvoriť túto Zmluvu a riadne plniť záväzky v nej obsiahnuté.
6. ÚČEL A PREDMET ZMLUVY
	1. Účelom tejto Zmluvy je zabezpečenie služieb technickej podpory, prevádzka, údržba a rozvoja Infraštruktúry za účelom zabezpečenia jej riadnej prevádzkyschopnosti tak, aby mohla byť zabezpečená sústavná interoperabilita so všetkými IS, s ktorými je Infraštruktúra integrovaná.
	2. Poskytovateľ sa zaväzuje poskytnúť Objednávateľovi v rozsahu a za podmienok tejto Zmluvy služby technickej podpory prevádzky a údržby Infraštruktúry v nasledovnom rozsahu:
		1. činnosti preventívnej a periodickej údržby Infraštruktúry,
		2. riešenie Incidentov a Vád,
		3. poskytovanie služieb servisnej hotline,
		4. monitoring prevádzky Infraštruktúry a ladenie výkonnostných parametrov,
		5. správa, údržba a prevádzka databáz,
		6. správa, údržba a prevádzka zálohovania,
		7. činnosti podpory a údržby rozšírených funkcionalít Infraštruktúry, ktoré budú počas trvania tejto Zmluvy implementované.

(tiež ako „**Služby**“).

* 1. Podrobná špecifikácia obsahu a rozsahu Služieb je uvedená v Prílohe č. 1 tejto Zmluvy. Celkový počet Človekodní, ktorý prislúcha príslušnej časti Služby za obdobie Technického roku podľa Prílohy č. 1, je pre Zmluvné strany záväzný.
	2. Najneskôr 90 dní pred uplynutím príslušného Technického roka je Objednávateľ oprávnený deaktivovať príslušnú časť Služieb, ktorej rozsah bol pri uzatvorení Zmluvy určený počtom Človekodní za obdobie 12 mesiacov (ďalej len „Prvotný rozsah MD“). Pri deaktivácii príslušnej časti Služieb Objednávateľ určí počet Človekodní, prípadne Človekohodín, ktoré nemieni čerpať v nasledovnom Technickom roku; deaktiváciou však nemožno znížiť prvotný rozsah MD o viac ako 15 %. Deaktivácia príslušnej časti Služieb je účinná počas nasledovného Technického roka. So súhlasom Poskytovateľa možno deaktiváciu príslušnej časti Služieb zrušiť.
	3. Inicializácia Služby (podrobný popis tvorí Prílohu č. 2 tejto Zmluvy) – Poskytovateľ je povinný začať poskytovať odo dňa účinnosti tejto Zmluvy.
	4. Objednávateľ sa touto Zmluvou zaväzuje zaplatiť Poskytovateľovi dohodnutú odplatu za riadne a včas poskytnuté Služby.
	5. Súčasťou plnenia Poskytovateľa podľa tejto Zmluvy je i poskytnutie užívacích oprávnení ku všetkým častiam Infraštruktúry, ktoré dodá či upraví Poskytovateľ na základe tejto Zmluvy a ktoré požívajú ochranu podľa Autorského zákona, a to v rozsahu potrebnom pre plnenie tejto Zmluvy, resp. pre fungovanie Infraštruktúry.
	6. Objednávateľ sa zaväzuje poskytnúť Poskytovateľovi súčinnosť, ktorá je nevyhnutná pre poskytnutie Služieb, a to v rozsahu, ktorý je výslovne uvedený v Prílohe č. 1 tejto zmluvy.
1. MIESTO,TERMÍN A SPÔSOB POSKYTOVANIA SLUŽIEB
	1. Ak sa Zmluvné strany nedohodnú inak, miestom poskytovania Služieb je územie mesta Košice, pričom niektoré lokality zapojené do Infraštruktúry sa nachádzajú mimo územia mesta Košice v susedných okresoch; Poskytovateľ bude poskytovať Služby predovšetkým prostredníctvom vzdialeného prístupu, ibaže by to výnimočne nebolo možné z technických dôvodov. Poskytovateľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa, ktoré Objednávateľ poskytol Poskytovateľovi.
	2. Odo dňa účinnosti tejto Zmluvy je Poskytovateľ povinný naštartovať projekt Inicializácie Služby, a to až do úplného vykonania všetkých krokov v zmysle Prílohy č. 2 tejto Zmluvy, najneskôr však do uplynutia 6 týždňov odo dňa účinnosti tejto Zmluvy. Projekt končí Akceptačným konaním podpísaným akceptačným protokolom, ktorý bude za týmto účelom vytvorený.
	3. Poskytovateľ je povinný poskytovať Služby nepretržite, priebežne, a to v rámci časového pokrytia, ktoré je detailne vymedzené v Prílohe č. 1 tejto Zmluvy.
	4. V rámci poskytovania Služieb je Poskytovateľ povinný zabezpečiť riešenie vzniknutých vád buď vo forme zodpovedania otázok Objednávateľa (ďalej len „**Hotline poradenstvo**“) alebo vo forme servisného zásahu diaľkovo a/alebo v mieste plnenia (ďalej len „**Servisný zásah údržby**“).
	5. Hotline poradenstvo pri riešení problémov zahŕňa:
		1. telefonické poradenstvo, konzultácie pri riešení Incidentov a problémov, identifikácia, hľadanie riešenia pri odstraňovaní Vád,
		2. poradenstvo v otázkach, ktoré sa môžu vyskytnúť pri používaní Infraštruktúry.
	6. Postup poskytovania Služieb v rozsahu Hotline poradenstva a postupu nahlasovania a uzatvárania jednotlivých incidentov podrobne vymedzuje čl. 5 tejto Zmluvy.
	7. Za účelom kontroly plnenia požadovanej úrovne kvality podľa prílohy č. 1 je Poskytovateľ povinný jedenkrát mesačne, vždy do piateho dňa v nasledujúcom kalendárnom mesiaci, predkladať Objednávateľovi výkaz dosiahnutých parametrov úrovne kvality (ďalej len „**Mesačný výkaz SLA**") požadovaných podľa Prílohy č. 1 tejto Zmluvy. Oprávnená osoba Objednávateľa alebo ním poverená osoba Mesačný výkaz SLA schvaľuje, pričom má právo overiť vierohodnosť, správnosť a úplnosť údajov uvedených v Mesačnom výkaze SLA. Poskytovateľ musí Objednávateľovi poskytnúť potrebnú súčinnosť a umožniť mu prístup ku všetkým údajom potrebným pre vyhodnotenie záväzných parametrov úrovne kvality (SLA parametrov) uvedených v Prílohe č. 1 tejto Zmluvy. Pri nedodržaní záväzných SLA parametrov má Objednávateľ právo uplatniť si nárok na zaplatenie zmluvnej pokuty podľa tejto Zmluvy.
2. RIEŠENIE INCIDENTOV
	1. Pri poskytovaní Služieb môže dôjsť k výskytu Incidentov, ktoré sa podľa miery závažnosti delia na:
		1. Kritické Incidenty,
		2. Podstatné Incidenty,
		3. Nepodstatné Incidenty.
	2. Poskytovateľ sa zaväzuje dodržať pri riešení Incidentov reakčné doby dohodnuté v Prílohe č. 1 tejto Zmluvy, a v časoch a prioritách určených podľa Prílohy č. 1 tejto Zmluvy.
	3. Poskytovateľ sa zaväzuje Incidenty riešiť až do:
		1. ich trvalého vyriešenia, alebo ak nie je objektívne možné Incident bez zbytočného odkladu trvale vyriešiť,
		2. zabezpečenia dočasného režimu funkčnosti Infraštruktúry (funkcia a plánovaná použiteľnosť Infraštruktúry je odlišná od požiadaviek a funkčnej špecifikácie, avšak táto odlišnosť nemá podstatný vplyv na pôvodne plánované využitie Infraštruktúry) vytvorením náhradného postupu alebo dočasného riešenia.
	4. Požiadavky na riešenie Incidentov je Objednávateľ povinný nahlasovať prostredníctvom Infraštruktúry pre správu požiadaviek a notifikačným e-mailom z tejto infraštruktúry (potvrdzujúcim nahlásený Incident). Zoznam osôb oprávnených pre nahlásenie požiadavky na riešenie Incidentu zo strany Objednávateľa a ich kontaktné údaje sa Oprávnená osoba Objednávateľa zaväzuje dodať Poskytovateľovi v písomnej forme listinne najneskôr pri podpise tejto Zmluvy; každú zmenu týchto osôb je Objednávateľ povinný bezodkladne nahlásiť Poskytovateľovi e-mailom.
	5. Poskytovateľ je povinný potvrdiť príjem požiadavky Objednávateľa na riešenie Incidentu. Poskytovateľ sa zaväzuje pri riešení Incidentov postupovať nasledovne:
		1. telefonicky sa spojí s technickou podporou Objednávateľa,
		2. v prípade potreby sa vzdialene pripojiť na Infraštruktúru,
		3. v prípade potreby sa osobne sa dostaví do sídla Objednávateľa.
	6. Poskytovateľ je povinný po oznámení Incidentu prevziať riešenie Incidentu v dohodnutom čase formou potvrdenia prevzatia požiadavky na riešenie Incidentu a po vyriešení uzavrieť požiadavku v informačného systému pre správu požiadaviek.
	7. Incident bude riešený na základe miery závažnosti, prípadne priority určenej Objednávateľom, inak postupmi podľa Prílohy č.1 tejto Zmluvy. Oprávnená osoba Poskytovateľa má právo zmeniť poradie priorít riešenia otvorených Incidentov/Problémov alebo ich kategorizáciu po dohode s Oprávnenou osobou Objednávateľa dokumentovateľným spôsobom.
	8. Zmluvné strany považujú Incident/Problém v zmysle tejto Zmluvy za uzavretý za týchto okolností:
		1. ak Poskytovateľ poskytne Objednávateľovi riešenie, ktoré neutralizuje nahlásený Incident/Problém a ktoré je konečné, t. j. v produkčnej fáze, čo Objednávateľ potvrdí.
		2. ak Poskytovateľ na základe prešetrenia zistil a Objednávateľ odsúhlasil, že:
3. Incident/Problém spôsobili chyby HW a/alebo SW 3. strán, na ktoré sa Zmluva nevzťahuje,
4. Incident/Problém vznikol nesprávnym používaním zo strany Objednávateľa,
5. Incident/Problém vznikol nesprávnou alebo neautorizovanou modifikáciou SW komponentu vykonanou Objednávateľom alebo ním poverenou osobou bez vedomia Poskytovateľa,
6. riešenie Incidentu/Problému nie je predmetom tejto Zmluvy a Zmluvné strany sa na jeho riešení nedohodli.
	1. Okrem využitia nahlasovania a uzatvárania jednotlivých incidentov je v zmysle rozsahu Služieb možné aj využitie Hotline poradenstva na tel. č. ..............................
7. AKCEPTÁCIA
	1. Dokumentácia k poskytovaným službám – Poskytovateľ je povinný priebežne odovzdávať Objednávateľovi kompletnú dokumentáciu ku všetkým poskytovaným službám, vrátane:
		1. pravidelných reportov o stave IT infraštruktúry,
		2. odporúčaní na zlepšenie,
		3. identifikácie rizík,
		4. a ďalších výstupov, ktoré sú súčasťou poskytovaných služieb podľa Katalógu služieb.

Dokumentácia sa odovzdáva v elektronickej forme, a v prípade požiadavky Objednávateľa aj v listinnej podobe.

* 1. Priebežná akceptácia v ServiceDesku – Akceptácia poskytovaných služieb sa vykonáva priebežne počas ich realizácie prostredníctvom ServiceDesku, ktorý slúži na zadávanie a správu požiadaviek. Odoslaním požiadavky, jej uzavretím a potvrdením Objednávateľom v ServiceDesku sa služba považuje za akceptovanú.
	2. Mesačný výkaz poskytnutých služieb – Poskytovateľ je povinný každý kalendárny mesiac, najneskôr do 5. dňa nasledujúceho mesiaca, predložiť Objednávateľovi štruktúrovaný Mesačný výkaz poskytnutých služieb, ktorý obsahuje:
		1. prehľad poskytnutých služieb zoskupených podľa kategórií definovaných v Katalógu služieb,
		2. vyhodnotenie plnenia SLA parametrov podľa Prílohy č. 1,
		3. zoznam realizovaných aktivít vrátane preventívnych opatrení a identifikovaných rizík.

Tento výkaz slúži ako formálny podklad pre akceptáciu služieb za dané obdobie. Objednávateľ má právo overiť správnosť a úplnosť údajov a v prípade nedodržania SLA parametrov uplatniť nárok na zmluvnú pokutu.

* 1. Následky neakceptovania – Ak Objednávateľ nesúhlasí s vyhodnotením poskytnutých služieb, je povinný do 5 pracovných dní od odovzdania Mesačného výkazu písomne oznámiť Poskytovateľovi konkrétne nedostatky. Poskytovateľ je povinný tieto nedostatky bezodkladne odstrániť a predložiť upravený výkaz.
1. ZÁRUKA A ODSTRAŇOVANIE VÁD
	1. Poskytovateľ poskytuje na výsledky plnenia Služby záruku v trvaní 6 mesiacov. Záručná doba začína plynúť odo dňa prevzatia výsledku plnenia Objednávateľom. Počas záručnej doby vzniká Objednávateľovi právo požadovať a Poskytovateľovi povinnosť bezplatne odstrániť vzniknuté vady.
	2. V prípade, ak v rámci tejto Zmluvy bude dodané také plnenie, ktorého výsledkom bude Autorské dielo v súlade s čl. 12 tejto Zmluvy, platí že Poskytovateľ zodpovedá, že také dielo je v čase dodania diela bez vád. V takom prípade Poskytovateľ poskytuje záruku po dobu 6 mesiacov odo dňa podpísania Akceptačného protokolu o prevzatí úprav a/alebo zmien Infraštruktúry do prevádzky, s výnimkou prípadov ak Vada vznikla v dôsledku externých faktorov alebo konaním Oprávnenej osoby Objednávateľa alebo ním splnomocnenou osobou, alebo tretími stranami.
	3. V prípade, ak dôjde k obmedzeniu, narušeniu prevádzky Infraštruktúry alebo k prerušeniu jeho funkcií alebo funkcií potrebných pre riadne fungovanie a interoperabilitu s inými informačnými systémami, Poskytovateľ je povinný postupovať v súlade s čl. 5 tejto Zmluvy v lehote v závislosti od toho o aký druh Incidentu v konkrétnom prípade ide, a to od okamihu oznámenia Incidentu Objednávateľom. Podľa klasifikácie Incidentu sa bude odvíjať doba neutralizácie a trvalého vyriešenia Incidentu.
	4. Ako bola vada Infraštruktúry spôsobená nezávisle od poskytnutých Služieb v zmysle tejto Zmluvy a ide o vadu, na ktorú sa vzťahuje záručná doba v zmysle príslušnej zmluvy o dielo, na základe ktorej bola dotknutá súčasť Infraštruktúry dodaná, Objednávateľ sa zaväzuje takú vadu reklamovať prednostne u dodávateľa dotknutej súčasti Infraštruktúry.
2. PRÁVA A POVINNOSTI ZMLUVNÝCH STRÁN
	1. Objednávateľ sa zaväzuje:
		1. poskytnúť Poskytovateľovi potrebnú súčinnosť pri poskytovaní Služieb podľa navrhovaného spôsobu a postupu poskytnutia Služieb, zaistiť súčinnosť tretích osôb spolupracujúcich s Objednávateľom, ak je taká súčinnosť potrebná pre riadne a včasné plnenie záväzkov Poskytovateľa podľa tejto Zmluvy, v rozsahu, ktorý je výslovne uvedený v Prílohe č. 1 tejto Zmluvy,
		2. zabezpečiť Poskytovateľovi v primeranom rozsahu potrebné informácie a prípadné konzultácie k technologickému postupu, ak bude Objednávateľ takými informáciami disponovať a tieto budú nevyhnutné na poskytovanie Služieb,
		3. za predpokladu dodržania dotknutých právnych predpisov a vnútorných predpisov Objednávateľa zabezpečiť pre Poskytovateľa poverenia, na základe ktorých bude môcť získavať informácie potrebné pre plnenie Služieb,
		4. za predpokladu dodržania dotknutých právnych predpisov a vnútorných predpisov Objednávateľa sprístupniť Poskytovateľovi priestory, technickú, komunikačnú a systémovú infraštruktúru pre poskytovanie Služieb podľa tejto Zmluvy a podľa potreby vzdialeného prístupu dohodnutou technológiou a zabezpečiť Poskytovateľovi na jeho žiadosť včas prístup ku všetkým zariadeniam, ku ktorým je jeho prístup potrebný pre poskytnutie Služieb, vrátane zdrojov energie, elektronickej komunikačnej siete, vrátane vzdialeného prístupu, atď. v rozsahu nevyhnutnom pre riadne poskytnutie Služby, pričom náklady tohto prístupu, energií atď. bude znášať Objednávateľ. Náklady na prevádzku komunikačnej linky pre vzdialený prístup bude hradiť Poskytovateľ,
		5. zabezpečiť v nevyhnutnom rozsahu prítomnosť Oprávnenej osoby Objednávateľa – v mieste plnenia u Objednávateľa na splnenie záväzku Poskytovateľa v zmysle tejto Zmluvy,
		6. v prípade zmeny Politiky informačnej bezpečnosti, ktorá bude mať vplyv na poskytovanie Služieb, informovať o tejto zmene Poskytovateľa.
	2. Poskytovateľ sa zaväzuje:
		1. poskytovať Služby riadne, včas, v súlade s požiadavkami Objednávateľa uvedenými v tejto Zmluve, v súlade s platnou legislatívou,
		2. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné poskytovanie Služieb,
		3. pravidelne, v lehotách a spôsobom dohodnutým s Objednávateľom, Objednávateľa informovať o poskytovaní Služieb a vždy po skončení kalendárneho mesiaca predložiť evidenciu vykonanej činnosti za určené obdobie (vrátane pracovných výkazov pracovníkov, zamestnancov Poskytovateľa plniacich povinnosti v zmysle tejto Zmluvy) vo vzťahu ku všetkým poskytnutým Službám,
		4. využívať ServiceDesk Objednávateľa za účelom evidencie požiadaviek Objednávateľa. Bude mu vytvorené konto / prístupy za účelom riešenia týchto požiadaviek. Objednávateľ alebo oprávnená osoba v mene Objednávateľa nahlasuje požiadavku priamo cez ServiceDesk. Zadanie, následné riešenie a celkové vyriešenie požiadavky prebieha priamo v ServiceDesku.
		5. strpieť výkon kontroly/auditu súvisiaci s plnením podľa tejto Zmluvy kedykoľvek počas platnosti a účinnosti akejkoľvek zmluvy o poskytnutí nenávratného finančného príspevku uzatvorenej Objednávateľom ako prijímateľom nenávratného finančného príspevku v súvislosti s financovaním poskytnutia Služieb podľa tejto Zmluvy (ďalej len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 121/2022 Z. z. o príspevkoch z fondov Európskej únie a o zmene a doplnení niektorých zákonov v znení neskorších predpisov najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov ( ďalej len „Zákon o EŠIF“) a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov ( ďalej len „Zákon o finančnej kontrole“) a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť.
	3. Poskytovateľ pre prípad zodpovednosti za škodu spôsobenú pri poskytovaní plnenia podľa tejto Zmluvy je povinný zabezpečiť, že do 30 dní od účinnosti tejto Zmluvy bude mať uzatvorenú poistnú zmluvu na poistnú sumu vo výške 200.000,- EUR. Poskytovateľ preukáže Objednávateľovi uzatvorenie poistnej zmluvy predložením dokladu o poistení (účinnej poistnej zmluvy alebo poistného certifikátu). Poskytovateľ je povinný preukázať platnosť dokladu o poistení a trvanie poistenia aj opätovne, kedykoľvek počas trvania tejto Zmluvy, a to do 5 (piatich) pracovných dní, ak o to Objednávateľ požiada.
	4. Poskytovateľ vyhlasuje, že on alebo jeho subdodávateľ je aktívnym držiteľom statusu Advanced Support for Partners alebo Premier Support for Partners medzi poskytovateľom (jeho subdodávateľom) a spoločnosťou Microsoft Corporation. Poskytovateľ je povinný zabezpečiť platnosť (pravdivosť) tohto vyhlásenia po celú dobu trvania zmluvy.
	5. Poskytovateľ sa zaväzuje, že výkon vybraných odborných činností v rámci plnenia tejto Zmluvy bude vykonávať výlučne prostredníctvom resp. pod dohľadom odborníkov (expertov), prostredníctvom ktorých Poskytovateľ preukazoval splnenie podmienok účasti vo verejnom obstarávaní v časti požiadaviek na kľúčových expertov. Ak chce Poskytovateľ nahradiť niektorého z kľúčových expertov, takéto nahradenie je možné výlučne so súhlasom objednávateľa. Objednávateľ takýto súhlas bezdôvodne neodoprie, avšak platí, že novo navrhovaný kľúčový expert musí spĺňať rovnakú odbornú spôsobilosť, ako je spôsobilosť, ktorej splnenie preukazoval expert, ktorý sa nahrádza. Spôsobilosť nového experta Poskytovateľ preukazuje spôsobom, akým preukazoval spôsobilosť pôvodného experta.
	6. Porušenie povinností Poskytovateľa podľa bodov 8.2 písm. a), b), c) a f) a 8.3 až 8.5 sa považuje za podstatné porušenie tejto Zmluvy.
3. PROTIKORUPČNÁ DOLOŽKA
	1. Pri plnení tejto Zmluvy sa Poskytovateľ zaväzuje zaviesť a vykonávať všetky nevyhnutné a vhodné postupy a opatrenia vedúce k zabráneniu protispoločenskej činnosti, vrátane korupcie.
	2. Poskytovateľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v jeho mene pri poskytovaní plnenia predmetu tejto Zmluvy neponúka, ani nebude priamo alebo nepriamo ponúkať, dávať, vyžadovať ani prijímať finančné prostriedky alebo akékoľvek oceniteľné hodnoty, alebo poskytovať akékoľvek výhody, dary, alebo pohostenia zamestnancovi Objednávateľa, za účelom ovplyvňovania konania takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri podnikateľskej činnosti.
	3. Poskytovateľ sa zaväzuje okamžite oznámiť primeranou formou Objednávateľovi akékoľvek podozrenie na porušenie akéhokoľvek ustanovenia tohto článku tejto Zmluvy a byť plne súčinný pri dôkladnom vyšetrení podozrenia.
	4. V prípade porušenia ktoréhokoľvek z vyššie uvedených ustanovení tohto článku tejto Zmluvy Poskytovateľom je Objednávateľ oprávnený, aj bez predchádzajúceho upozornenia, odstúpiť od tejto Zmluvy, a to s okamžitou platnosťou bez toho, aby Poskytovateľovi vznikol akýkoľvek nárok zo zodpovednosti za odstúpenie Objednávateľa od tejto Zmluvy.
	5. Poskytovateľ sa zaväzuje, že ak bude preukázané protispoločenské konanie a/alebo porušenie protikorupčného správania, odškodní Poskytovateľ v maximálne možnom rozsahu podľa platných právnych predpisov za akúkoľvek stratu, ujmu, poškodenie alebo nahradí náklady vzniknuté v priamej príčinnej súvislosti s porušením tohto článku tejto Zmluvy.
4. CENA A PLATOBNÉ PODMIENKY
	1. Zmluvné strany sa dohodli, že celková cena za Služby počas očakávaného riadneho trvania zmluvného vzťahu podľa tejto Zmluvy (48 mesiacov) je:

Cena bez DPH: .............................. EUR.

DPH (23 %): .............................. EUR

Cena s DPH: .............................. EUR (slovom: .............................................................. EUR).

* 1. Objednávateľ je povinný zaplatiť Poskytovateľovi mesačnú cenu za Služby poskytnuté na základe tejto Zmluvy, ktorá sa určí vo výške 1/12 ročnej ceny uvedenej v Ponuke Poskytovateľa. V prípade deaktivácie príslušnej časti Služieb podľa bodu 3.4 sa počas príslušného Technického roka ročná cena pomerne zníži. Daň z pridanej hodnoty si uplatní Poskytovateľ v súlade s právnymi predpismi účinnými v čase poskytnutia zdaniteľného plnenia.
	2. Cena za Inicializáciu Služieb je započítaná v cene Služieb, pričom Poskytovateľ nemá právo na zaplatenie ďalšej osobitnej odmeny za poskytnutie uvedených služieb.
	3. Poskytovateľ vystaví faktúru za poskytnutie Služieb po uplynutí mesiaca, v ktorom boli tieto služby poskytnuté, najneskôr do 15 dní od poskytnutia zdaniteľného plnenia. Za deň poskytnutia zdaniteľného plnenia sa považuje posledný deň príslušného mesiaca, v ktorom boli Služby poskytnuté. Ak Poskytovateľ v kalendárnom mesiaci neposkytoval Služby počas všetkých dní príslušného mesiaca, vznikne mu nárok iba na pomernú časť Odplaty pripadajúcej na počet kalendárnych dní, počas ktorých bola Odplata poskytovaná.
	4. Splatnosť faktúr je 30 dní odo dňa ich doručenia Objednávateľovi. Faktúru možno doručiť aj na osobitnú e-mailovú adresu Objednávateľa fakturyIT@kosice.sk. Objednávateľ je povinný uhradiť Poskytovateľovi fakturovanú sumu bezhotovostným bankovým prevodom na účet Poskytovateľa uvedený na faktúre. Všetky poplatky súvisiace s bankovým prevodom znáša Objednávateľ.
	5. Faktúra sa považuje za uhradenú dňom pripísania fakturovanej sumy na účet Poskytovateľa. Faktúra musí obsahovať náležitosti podľa účinných právnych predpisov, najmä podľa zákona č. 222/2004 Z. z. o dani z pridanej hodnoty a podľa zákona č. 431/2002 Z. z. o účtovníctve. V prípade neúplnosti alebo nesprávnosti Faktúry je Objednávateľ oprávnený vrátiť ju Poskytovateľovi na opravu alebo doplnenie; v takom prípade lehota splatnosti faktúry začne plynúť až dňom doručenia opravenej faktúry Objednávateľovi.
1. ZDROJOVÝ KÓD
	1. Ak to bude potrebné pri plnení predmetu tejto Zmluvy, Objednávateľ bez zbytočného odkladu od prijatia požiadavky Poskytovateľa umožní Poskytovateľovi prístup k funkčnému vývojovému a produkčnému prostrediu Infraštruktúry, vrátane úplného aktuálneho zdrojového kódu, a to na základe písomného preberacieho protokolu.
	2. Poskytovateľ zároveň umožní Objednávateľovi prístup na verziu vývojovej časti Infraštruktúry určenú len na čítanie („read only“), z ktorej nie je možné vstupovať do žiadneho z prostredí Infraštruktúry.
	3. Poskytovateľ je povinný odovzdať Objednávateľovi funkčné vývojové a produkčné prostredie, vrátane úplného aktuálneho zdrojového kódu pri ukončení tejto Zmluvy.
	4. **Úplný zdrojový kód** sa skladá zo zdrojového kódu každého počítačového programu tvoriaceho Infraštruktúru, ktorý bol Poskytovateľom vytvorený pri plnení podľa tejto Zmluvy (ďalej ako „**vytvorený zdrojový kód**“) a zo zdrojového kódu každého počítačového programu vytvoreného nezávisle od plnenia poskytnutého na základe tejto Zmluvy (ďalej ako „**preexistentný zdrojový kód**“).
	5. Vytvorený zdrojový kód Diela vrátane dokumentácie zdrojového kódu bude prístupný v režime podľa § 31 ods. 4 písm. b) Vyhlášky č. 78/2020 Z. z. (s obmedzenou dostupnosťou pre orgán vedenia a orgány riadenia – zdrojový kód je dostupný len pre orgán vedenia a orgány riadenia); týmto nie je dotknutý osobitný právny režim vzťahujúci sa na preexistentný zdrojový kód. Objednávateľ je oprávnený sprístupniť vytvorený zdrojový kód okrem predchádzajúcej vety aj tretím osobám, ale len na špecifický účel, na základe riadne uzatvorenej písomnej sublicenčnej zmluvy, zmluvy o mlčanlivosti a ochrane dôverných informácií.
	6. Vytvorený zdrojový kód Modulu/ov bude zverejnený na základe rozhodnutia Objednávateľa uvedeného v súťažných podkladoch buď
		1. v režime podľa § 31 ods. 4 písm. a) Vyhlášky č. 78/2020 Z. z. (verejné – zdrojový kód je dostupný pre verejnosť bez obmedzenia); týmto nie je dotknutý osobitný právny režim vzťahujúci sa na preexistentný zdrojový kód, alebo
		2. v režime podľa § 31 ods. 4 písm. b) Vyhlášky č. 78/2020 Z. z. (s obmedzenou dostupnosťou pre orgán vedenia a orgány riadenia - zdrojový kód je dostupný len pre orgán vedenia a orgány riadenia.
	7. Zdrojový kód musí byť v podobe, ktorá zaručuje možnosť overenia, že je kompletný a v správnej verzii, tzn. inštaláciu, spustenie a overenie funkcionality, a to vrátane kompletnej dokumentácie zdrojového kódu (napr. interfejsov a pod.) takejto časti dodanej Služby.
2. PRÁVA DUŠEVNÉHO VLASTNÍCTVA
	1. Za predpokladu, že Poskytovateľ, jeho zamestnanec, subdodávateľ, iná osoba alebo akákoľvek tretia osoba (ďalej aj ako „Zhotoviteľ“), ktorú na plnenie Zmluvy Poskytovateľ použil, dodá Objednávateľovi na základe tejto Zmluvy akékoľvek plnenie, ktoré má povahu autorského diela (ďalej len „**autorské dielo**“ alebo „**dielo**“) podľa Autorského zákona, udeľuje Poskytovateľ Objednávateľovi výhradnú, rozsahom územne a časovo neobmedzenú licenciu na akékoľvek používanie diela, najmä:
		1. vyhotovenie neobmedzeného množstva jeho rozmnoženín alebo zabezpečenie rozmnoženín technickými prostriedkami zvolenými podľa uváženia Objednávateľa,
		2. spojenie autorského diela s iným dielom,
		3. rozširovanie diela akýmkoľvek spôsobom, použitie a šírenie na akýchkoľvek nosičoch,
		4. jeho spracovanie, úpravy, zmeny, adaptáciu a/alebo preklad (tak strojového ako aj zdrojového kódu), usporiadanie alebo iné spracovanie Objednávateľom alebo Objednávateľom poverenými tretími osobami,
		5. nainštalovanie a spustenie diela na cieľovej infraštruktúre,
		6. poskytnutie ďalšej sublicencie v neobmedzenom rozsahu tretej osobe.
	2. Konkrétne bude licencia udelená podľa tohto článku tejto Zmluvy oprávňovať Objednávateľa:
		1. na poskytovanie sublicencií,
		2. na kopírovanie alebo prekladanie akejkoľvek užívateľskej dokumentácie poskytovanej v tlačenej podobne, online alebo v elektronickej forme;
		3. preinštalovávanie softvéru,
		4. na použitie softvéru alebo jeho časti na vytvorenie nového diela,
		5. na integrovanie softvéru s ďalšími modulmi a iným softvérom,
		6. na zhotovenie si záložných kópii softvéru.
	3. Oprávnenie na výkon práva používať autorské dielo ako aj spracované a/alebo upravené a/alebo preložené autorské dielo v rozsahu a spôsobmi podľa tohto článku prechádza pri zániku Objednávateľa na jeho právneho nástupcu.
	4. Autorské práva k autorskému dielu v prípade zániku Poskytovateľa prechádzajú v plnej miere na nástupnícky právny subjekt. Ak takýto subjekt v deň zániku Poskytovateľa nebude ustanovený alebo k takémuto dňu Poskytovateľ práva k autorskému dielu neprevedie na iný subjekt, prevádzajú sa autorské práva k autorskému dielu v plnej miere na Objednávateľa, a to ku dňu zániku Poskytovateľa bez právneho nástupcu.
	5. Poskytovateľ odškodní Objednávateľa za konanie tretích strán, v prípade, že dodané dielo alebo jeho časti dodaný/é Zhotoviteľom predstavuje/predstavujú porušenie patentových, autorských, databázových práv, práv na výkresy alebo úžitkové vzory, obchodného tajomstva alebo zásah do vlastníckeho práva tretej strany.
	6. Poskytovateľ týmto potvrdzuje, že je oprávnený poskytnúť Objednávateľovi oprávnenia a súhlasy v zmysle vyššie uvedených odsekov tohto článku a tým nedochádza k porušeniu práv tretích osôb.
	7. Oprávnenia z licencie k autorskému dielu vzniknú Objednávateľovi dňom zapracovania diela do Infraštruktúry . Licencia oprávňujúca na používanie autorského diela bude Objednávateľovi patriť po celú dobu autorsko-právnej ochrany diela v zmysle Autorského zákona.
	8. Poskytovateľ je zároveň s dodaním diela povinný dodať Objednávateľovi najaktuálnejšiu verziu komentovaných zdrojových kódov, ďalšej podpornej dokumentácie a dátového modelu diela, na ktoré sa vzťahuje licencia podľa tohto článku, s tým, že Objednávateľ bude oprávnený tieto bez akéhokoľvek časového a vecného obmedzenia použiť (vrátane možnosti ich dekompilácie a akýchkoľvek iných spôsobov úpravy). V prípade, ak Poskytovateľ neposkytne Objednávateľovi zdrojové kódy podľa predchádzajúcej vety, je povinný tak spraviť do 5 pracovných dní od doručenia výzvy Objednávateľa.
3. OCHRANA DÔVERNÝCH INFORMÁCIÍ A OSOBNÝCH ÚDAJOV
	1. Ak Poskytovateľ pri plnení predmetu tejto Zmluvy bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej ako „GDPR“) a § 5 písm. p) zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o ochrane osobných údajov“), Zmluvné strany sa zaväzujú uzatvoriť zmluvu o spracovaní osobných údajov v zmysle článku 28 GDPR a § 34 zákona o ochrane osobných údajov, a to súčasne s uzatvorením tejto Zmluvy. V zmluve o spracovaní osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so zákonom o ochrane osobných údajov.
	2. Zmluvné strany sú povinné zachovávať mlčanlivosť o osobných údajoch a zaviazať mlčanlivosťou zamestnancov alebo pracovníkov všetkých, ktorí prídu do styku s osobnými údajmi, pričom povinnosť mlčanlivosti trvá aj po skončení pracovného pomeru alebo obdobného pracovného vzťahu fyzických osôb.
	3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu tejto Zmluvy a získané výsledky nesmú ďalej použiť na iné účely ako plnenie predmetu tejto Zmluvy, okrem prípadu poskytnutia informácií odborným poradcom Zmluvných strán (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu tejto Zmluvy, a ak je to potrebné na účely plnenia povinností Poskytovateľa podľa tejto Zmluvy.
	4. Povinnosť Poskytovateľa a Objednávateľa zachovávať mlčanlivosť o informáciách, ktoré získali v súvislosti s plnením predmetu tejto Zmluvy sa nevzťahuje na informácie, ktoré:
		1. boli zverejnené už pred podpisom tejto Zmluvy;
		2. sa stanú všeobecne a verejne dostupné po podpise tejto Zmluvy z iného dôvodu ako z dôvodu porušenia povinností podľa tejto Zmluvy;
		3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
		4. boli získané Poskytovateľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
	5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku tejto Zmluvy.
	6. Zmluvné strany sa zaväzujú užívať Dôverné informácie výlučne na účel, na ktorý im boli poskytnuté a zároveň sa zaväzujú Dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej Zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej Zmluvnej strany tretej osobe.
4. BEZPEČNOSŤ
	1. Poskytovateľ sa v súvislosti s plnením predmetu tejto Zmluvy zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy, požiadavky na bezpečnosť definované Zákonom o KB, Zákonom o ITVS a Vyhláškou č. 78/2020 Z.z.
	2. Oprávnené osoby a pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto Zmluvy, musia byť poučení o povinnostiach podľa predchádzajúceho bodu a o tomto poučení musí Poskytovateľ vytvoriť záznam, ktorý bude podpísaný poučenou osobou a osobou, ktorá poučenie vykonala.
	3. Poskytovateľ sa zaväzuje zaistiť bezpečnosť a odolnosť Infraštruktúry voči aktuálne známym typom útokov a pred odovzdaním akejkoľvek zmeny Infraštruktúry vykonať akceptačné testovanie na prítomnosť známych zraniteľností. V prípade zistenia zraniteľností sa Poskytovateľ zaväzuje tieto zraniteľností odstrániť, vykonať opätovné akceptačné testovanie a zdokumentovaný výsledok testovania odovzdať Objednávateľovi spolu s dodávaným riešením.
	4. Objednávateľ je oprávnený vykonať u Poskytovateľa audit kybernetickej a informačnej bezpečnosti (ďalej len „**audit**“) zameraný na overenie plnenia povinností Poskytovateľa podľa tejto Zmluvy a efektívnosti ich plnenia, najmä na overenie technického, technologického a personálneho vybavenia Poskytovateľa na plnenie úloh na úseku kybernetickej a informačnej bezpečnosti, ako aj nastavenie procesov, rolí a technológií v organizačnej, personálnej a technickej oblasti u Poskytovateľa pre plnenie cieľov tejto Zmluvy, a to prostredníctvom svojich zamestnancov alebo poverenej osoby.
	5. Poskytovateľ sa zaväzuje, že Objednávateľovi umožní kedykoľvek vykonať audit, ktorý okrem predchádzajúcej vety bude tiež zameraný na overenie nastavenia a efektívnosti procesov a technológií v organizačnej a technickej oblasti Poskytovateľa.
	6. Akékoľvek nedostatky alebo pochybenia zistené auditom je Poskytovateľ povinný odstrániť bezodkladne, avšak najneskôr do 60 dní.
	7. Poskytovateľ je povinný pri audite spolupracovať s Objednávateľom a v prípade potreby umožniť zamestnancom alebo poverenej osobe Objednávateľa voľný vstup do svojich priestorov, zabezpečiť im dokumentáciu a technické a technologické vybavenie, ktoré súvisia s plnením úloh na úseku kybernetickej a informačnej bezpečnosti podľa tejto Zmluvy.
	8. Objednávateľ je povinný oznámiť Oprávnenej osobe Poskytovateľa e-mailom najmenej 30 dní vopred, že chce u Poskytovateľa vykonať audit.
	9. Objednávateľ je povinný zachovávať mlčanlivosť o okolnostiach, o ktorých sa dozvie pri výkone auditu a ktoré nie sú verejne známe. Objednávateľ a jeho zamestnanci pri vstupe do priestorov Poskytovateľa v rámci výkonu auditu musia dodržiavať pokyny Poskytovateľa týkajúce sa uvedených priestorov na úseku bezpečnosti a ochrany zdravia pri práci a ochrany pred požiarmi na účely predchádzania vzniku požiarov a zabezpečenia podmienok na účinné zdolávanie požiarov, s ktorými boli zo strany Poskytovateľa preukázateľne oboznámení, pričom zodpovednosť za to, že tieto osoby budú dodržiavať uvedené pokyny, nesie Objednávateľ.
5. OPRÁVNENÉ OSOBY A KOMUNIKÁCIA
	1. Zmluvné strany si do 5 (piatich) pracovných dní odo dňa účinnosti tejto Zmluvy oznámia údaje o osobách oprávnených komunikovať vo veciach týkajúcich sa poskytovania Služieb podľa tejto Zmluvy (Oprávnená osoba Objednávateľa a Oprávnená /Zodpovedná osoba Poskytovateľa), a to v nasledovnom rozsahu: meno a priezvisko, funkcia, telefonický kontakt a e-mailový kontakt.
	2. Prostredníctvom určených oprávnených osôb Zmluvné strany:
		1. uskutočnia všetky organizačné záležitosti s ohľadom na všetky aktivity a činnosti súvisiace s plnením podľa tejto Zmluvy;
		2. zabezpečia koordináciu jednotlivých aktivít a činností Zmluvných strán súvisiacich s plnením podľa tejto Zmluvy;
		3. sledujú priebeh plnenia tejto Zmluvy;
		4. navrhujú potrebné zmeny technických riešení a technickej povahy v zmysle tejto Zmluvy;
		5. zabezpečia vzájomnú spoluprácu a súčinnosť,
		6. poskytnú súčinnosť Vládnej jednotke CSIRT a zabezpečia vykonávanie jednotlivých aktivít a činností súvisiacich s riešením Bezpečnostného Incidentu, ktorý postihol Infraštruktúra súvisiaci s plnením tejto Zmluvy.
	3. Každá zo Zmluvných strán je oprávnená zmeniť svoju Oprávnenú osobu za podmienok dohodnutých v tejto Zmluve.
	4. Poskytovateľ oznámi zamýšľanú zmenu Oprávnenej osoby Poskytovateľa spolu s údajmi novej Oprávnenej osoby Poskytovateľa Objednávateľovi najmenej 5 pracovných dní pred zamýšľanou zmenou. Pokiaľ Objednávateľ neoznámi Poskytovateľovi výhrady k zamýšľanej Oprávnenej osobe Poskytovateľa v lehote podľa predchádzajúcej vety, nastane jej uplynutím Zmena Oprávnenej osoby Poskytovateľa, inak k zmene Oprávnenej osoby Poskytovateľa nedochádza a Poskytovateľ je oprávnený navrhnúť inú Oprávnenú osobu Poskytovateľa. Zmena Oprávnenej osoby Objednávateľa je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby Poskytovateľovi.
6. SÚČINNOSŤ
	1. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebné pre riadne plnenie svojich záväzkov vyplývajúcich im z tejto Zmluvy.
	2. Objednávateľ je povinný počas celej doby trvania tejto Zmluvy poskytovať Poskytovateľovi súčinnosť v oblasti doplnenia údajov, podkladov a iných dokladov na základe jeho požiadaviek na splnenie povinnosti poskytnúť Služby riadne a včas v súlade s požiadavkami Objednávateľa a touto Zmluvou.
	3. Poskytovateľ sa zaväzuje poskytnúť všetku potrebnú súčinnosť pre riadne plnenie predmetu tejto Zmluvy.
7. OCHRANA ZAMESTNANCOV POSKYTOVATEĽA A SUBDODÁVATEĽOV
	1. Poskytovateľ pri plnení predmetu tejto Zmluvy zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Poskytovateľ je povinný vykonať všetky nevyhnutné opatrenia, aby zabezpečil v súvislosti s plnením tejto Zmluvy bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Poskytovateľa zdržujú v mieste plnenia predmetu tejto Zmluvy.
	2. Poskytovateľ je povinný v súvislosti s plnením predmetu tejto Zmluvy vykonať opatrenia a určiť postupy na zaistenie bezpečnosti svojich zamestnancov a subdodávateľov a zabezpečiť prostriedky potrebné na ochranu života a zdravia zamestnancov v mieste plnenia predmetu tejto Zmluvy pre prípad vzniku bezprostredného a vážneho ohrozenia života alebo zdravia; o vykonaných opatreniach je Poskytovateľ povinný informovať Objednávateľa a ďalšie osoby zdržujúce sa na mieste plnenia predmetu tejto Zmluvy.
	3. V prípade, ak budú miestom plnenia predmetu tejto Zmluvy priestory Objednávateľa, povinnosti vyplývajúce z ustanovení bodov 17.1 a 17.2 tohto článku tejto Zmluvy sa primerane uplatnia na Objednávateľa.
	4. Objednávateľ je povinný a zaväzuje sa zabezpečiť také pracovné podmienky v súlade s pravidlami bezpečnosti a ochrany zdravia práci, aké zabezpečuje pre svojich zamestnancov alebo pracovníkov na dohody uzatváraných mimo pracovného pomeru.
	5. Poskytovateľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu tejto Zmluvy, ktoré by pri práci mohli ohroziť bezpečnosť alebo zdravie zamestnancov Poskytovateľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu tejto Zmluvy.
	6. Poskytovateľ je povinný bezodkladne oboznámiť Objednávateľa o mimoriadnej udalosti (nebezpečná udalosť, pracovný úraz zamestnanca Poskytovateľa alebo inej osoby konajúcej v mene Poskytovateľa), ktorá sa stala v súvislosti s plnením predmetu tejto Zmluvy a ktorá sa týka ochrany zamestnancov Poskytovateľa a jeho subdodávateľov. Povinnosť Poskytovateľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu tejto Zmluvy, ale došlo k nej na pracoviskách Objednávateľa.
	7. Poskytovateľ je povinný zaraďovať zamestnancov na výkon práce so zreteľom na ich zdravotný stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť, aby vykonávali práce, ktoré nezodpovedajú ich zdravotnému stavu a schopnostiam a na ktoré nemajú vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
8. ZODPOVEDNOSŤ ZA ŠKODU A NÁHRADA ŠKODY
	1. Každá zo Zmluvných strán zodpovedá za spôsobenú škodu porušením svojich povinností podľa tejto Zmluvy alebo účinných právnych predpisov.
	2. Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
	3. Na vznik zodpovednosti za spôsobenú škodu nie je nevyhnutné, aby bola spôsobená úmyselným konaním Poskytovateľa, Oprávnenej osoby Poskytovateľa alebo inej poverenej osoby, ale postačuje spôsobenie škody z nedbanlivosti. Poskytovateľ berie na vedomie, že neplnenie jeho povinností podľa tejto Zmluvy môže spôsobiť Objednávateľovi škody, pričom v prípade škôd ako dôsledkov incidentov, ktoré by sa pri riadnom a včasnom plnení povinností Poskytovateľa podľa tejto Zmluvy neprejavili alebo by sa prejavili v menšej intenzite, zodpovedá Objednávateľovi v plnom rozsahu (zodpovednosť za výsledok).
	4. Poskytovateľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Poskytovateľ nezodpovedá za škodu, ktorá vznikla v dôsledku vadného zadania zo strany Objednávateľa, ak Poskytovateľ bezodkladne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
	5. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
	6. V prípade okolností vyššej moci, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala, Zmluvná strana, ktorá nesplní svoje povinnosti z tejto Zmluvy z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od tejto Zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode tejto Zmluvy a o čas nevyhnutný na odstránenie ich následkov.
	7. Nebezpečenstvo škody ku všetkým častiam plnenia Poskytovateľa na základe tejto Zmluvy prechádza na Objednávateľa dňom akceptácie príslušnej Služby. Vlastnícke právo ku všetkým častiam plnenia Poskytovateľa na základe tejto Zmluvy prechádza na Objednávateľa dňom akceptácie príslušnej Služby, ak v jednotlivom prípade Objednávateľ neurčí skorší termín, nie však skôr ako dňom doručenia oznámenia Poskytovateľovi. Bez ohľadu na to, Objednávateľ je výlučným vlastníkom všetkých dát získaných pri plnení predmetu Zmluvy, najmä prevádzkových dát a logov, konfiguračných súborov a skriptov, výstupov z monitorovacích systémov, technickej dokumentácie vytvorenej na mieru, auditných záznamov a reportov, zálohových kópií systémov (napr. všetky logy z firewallu generované počas poskytovania služieb sú výhradným vlastníctvom Objednávateľa, aj keď ich spravuje Poskytovateľ).
9. SUBDODÁVATELIA
	1. V prípade vykonávania diela prostredníctvom tretích osôb, zodpovedá Zhotoviteľ Objednávateľovi za splnenie záväzku riadne vykonať dielo akoby dielo vykonával sám.
	2. Zhotoviteľ v prílohe č. 3 Zmluvy je povinný uviesť v zmysle § 41 ods. 3 zákona o VO ako aj pre účely § 11 zákona o VO údaje o známych subdodávateľoch, ktorí sa podieľajú na plnení Zmluvy, v rozsahu Obchodné meno a adresa sídla subdodávateľa, IČO, Meno a priezvisko, Adresa pobytu a Dátum narodenia osoby oprávnenej konať za subdodávateľa a Podiel subdodávok.,
	3. Zhotoviteľ je v zmysle § 41 ods. 4 zákona o VO povinný bezodkladne oznámiť Objednávateľovi akúkoľvek zmenu údajov o subdodávateľoch, ktorí sa podieľajú na plnení Zmluvy, pričom Zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Zmluve.
	4. Zhotoviteľ je počas platnosti Zmluvy oprávnený zmeniť subdodávateľa uvedeného v Prílohe č. 3 Zmluvy výlučne na základe predchádzajúceho písomného oznámenia Objednávateľovi. Objednávateľ má právo písomne vyjadriť svoj nesúhlas ohľadom zmeny subdodávateľa a požiadať Zhotoviteľa o určenie iného subdodávateľa, ak má na to závažné dôvody, napr. ak nový subdodávateľ nie je zapísaný v registri partnerov verejného sektora podľa Zákona o RPVS, v prípade, ak mu takáto povinnosť vyplýva zo zákona o RPVS.
	5. Ak Zhotoviteľ preukazoval splnenie podmienok účasti subdodávateľom, ktorý sa podieľa na plnení a ktorého mení, nový subdodávateľ musí spĺňať podmienky účasti rovnakým spôsobom, ako pôvodný subdodávateľ.
	6. Porušenie povinností Zhotoviteľa uvedených v tomto odseku tohto článku Zmluvy sa považuje za podstatné porušenie tejto Zmluvy.
	7. Ak má byť podľa platných právnych predpisov (najmä podľa zákona RPVS) Zhotoviteľ a/alebo subdodávateľ, ktorý sa podieľa na plnení zmluvy partnerom verejného sektora, zhotoviteľ sa zaväzuje a zodpovedá za to, že v čase podpísania Zmluvy až do času podpísania Zmluvy Objednávateľom a zároveň aj počas celej doby platnosti a účinnosti tejto Zmluvy, sú on a subdodávatelia platne zapísaní v registri partnerov verejného sektora. Zároveň zapísaný konečný užívateľ výhod partnera verejného sektora nesmie byť osobou podľa § 11 ods. 1 písm. c) zákona o VO. Za dodržiavanie tohto odseku Zmluvy subdodávateľom zodpovedná v plnom rozsahu Zhotoviteľ.
	8. V prípade, ak podľa platných právnych predpisov (najmä podľa zákona o RPVS) Zhotoviteľ a/alebo subdodávateľ, ktorý sa podieľa na plnení Zmluvy nemal v čase uzavretia Zmluvy alebo nebude mať v priebehu platnosti a účinnosti Zmluvy platne zapísané údaje v registri partnerov verejného sektora, a takúto povinnosť má, Objednávateľ je oprávnený od tejto Zmluvy odstúpiť. Objednávateľ má tiež právo odstúpiť od tejto Zmluvy, ak konečný užívateľ výhod partnera verejného sektora je osobou podľa § 11 ods. 1 písm. c) zákona.
10. SANKCIE
	1. Celková **doba nedostupnosti služby**, resp. časti služby Infraštruktúry nesmie byť dlhšia ako Dostupnosť požadovaná podľa Prílohy č. 1. V prípade, ak bude tento rozsah nedostupnosti prekročený, má Objednávateľ nárok na zmluvnú pokutu vo výške nasledovne:

|  |  |  |
| --- | --- | --- |
| **Nesplnený Incident** | **Maximálna doba odstránenia Incidentu** | **Pokuta za každú začatú hodinu omeškania pri každom jednotlivom porušení v rámci poskytovanej Služby** |
| **Vada A** | Podľa Prílohy č. 1 | 125,- EUR |
| **Vada B** | Podľa Prílohy č. 1 | 100,- EUR |
| **Vada C** | Podľa Prílohy č. 1 | 75,- EUR |

* 1. V prípade, ak Poskytovateľ bude v omeškaní s ktoroukoľvek časťou **Inicializácie** **služby** v zmysle Prílohy č. 2 tejto Zmluvy, má Objednávateľ právo na zaplatenie zmluvnej pokuty vo výške 1.000,- EUR za každý, aj začatý deň takéhoto omeškania.
	2. V prípade, že sa dodatočne zistí, že Objednávateľ nesplnil podmienky účasti vo Verejnom obstarávaní, vznikne Objednávateľovi nárok na zaplatenie zmluvnej pokuty vo výške 15.000,- EUR.
	3. V prípade, ak dôjde k porušeniu ustanovení čl. 22 bodu 22.9, vznikne Objednávateľovi nárok na zaplatenie zmluvnej pokuty vo výške 15.000,- EUR za každý prípad porušenia.
	4. V prípade, ak Poskytovateľ poruší akúkoľvek inú povinnosť vyplývajúcu z tejto Zmluvy, ako je uvedená v predchádzajúcich bodoch tohto článku tejto Zmluvy, vznikne Objednávateľovi nárok na zaplatenie zmluvnej pokuty vo výške 5.000,- EUR za každé takéto porušenie. V prípade, že je porušenie povinnosti v tejto Zmluve sankcionované osobitnou zmluvnou pokutou, uplatní sa zmluvná pokuta, ktorá je výhodnejšia pre Objednávateľa.
	5. Zmluvné strany sa dohodli, že zmluvné pokuty dojednané v tejto zmluve sa stávajú splatnými v okamihu, kedy nastane skutočnosť majúca za následok vznik práva na jej zaplatenie oprávnenej Zmluvnej strane, ak v jednotlivom prípade nie je ustanovené inak. Ak Poskytovateľ zmluvnú pokutu neuhradí dobrovoľne, je oprávnený túto započítať s fakturovanou sumou zo strany Poskytovateľa a uhradiť Poskytovateľovi fakturovanú sumu zníženú o uplatnenú zmluvnú pokutu.
	6. Objednávateľ je oprávnený popri zmluvnej pokute požadovať náhradu škody v celom rozsahu. Rovnako nezanikajú ani nároky vyplývajúce z vád predmetu zmluvy uplatnených Objednávateľom voči Poskytovateľovi. Zaplatenie zmluvných pokút podľa tohto článku nezbavuje Poskytovateľa povinnosti predmetnú činnosť vykonávať s cieľom minimalizovania príčin a zvyšovania prevencie pre zamedzenie ich opakovania.
	7. V prípade omeškania Objednávateľa s úhradou riadne vyhotovenej faktúry, Poskytovateľ je oprávnený uplatniť voči Objednávateľovi úrok z omeškania v zákonnej výške.
1. ZMENY ZMLUVY
	1. Ak Zmluvné strany v budúcnosti zistia ďalšie typy služieb, ktorých poskytnutie je nevyhnutné na zabezpečenie prevádzky, údržby a aktualizácie Infraštruktúry a ktoré sú nevyhnutné na naplnenie účelu tejto Zmluvy, Zmluvné strany sa zaväzujú zmeniť Zmluvu formou písomného, očíslovaného a obojstranne podpísaného dodatku, ak Objednávateľ nerozhodne inak.
	2. Každá zo strán je oprávnená písomne navrhnúť zmenu tejto Zmluvy, ktorá spočíva v službách alebo ich časti, ich doplnení alebo rozšírení. Ak sa Zmluvné strany dohodnú na takejto zmene, dodacej dobe, cene a ďalších podmienkach, môžu uzatvoriť v tomto zmysle dodatok k tejto Zmluve. Zmluvné strany berú na vedomie, že zmeniť Zmluvu možno len v prípade splnenia podmienok ustanovených všeobecne záväznými právnymi predpismi (najmä § 18 Zákona o VO).
	3. Zmluvu možno meniť len formou písomných dodatkov podpísaných štatutárnymi zástupcami oboch Zmluvných strán.
	4. Zmluvu možno zmeniť v prípade uzavretia zmluvy o poskytnutí nenávratného finančného príspevku alebo inej obdobnej zmluvy umožňujúcej čerpanie finančných prostriedkov z iných zdrojov ako je štátny rozpočet, pričom Zmluvné strany sa zaväzujú upraviť zmluvu dodatkom, ktorého obsahom bude splnenie dodatočných, v súvislosti s uzatvorením zmluvy o nenávratnom finančnom príspevku alebo obdobnej zmluvy vzniknutých povinností, vyplývajúcich zo všeobecne záväzných právnych predpisov, uznesení vlády a/alebo riadiacej dokumentácie, resp. rozhodnutia poskytovateľa nenávratného finančného príspevku, a to najmä, ale nielen zriadenie riadiaceho výboru v zmysle ustanovení Vyhlášky č. 401/2023 Z. z.
	5. V prípade, že počas doby trvania tejto Zmluvy dôjde k zásadnej zmene rozsahu Komponentov Infraštruktúry, nie len, ale najmä počet virtuálnych serverov, sieťových služieb, operačných systémov, má každá Zmluvná strana právo iniciovať 2 x za 6 mesiacov rokovanie za účelom prípadnej zmeny zmluvnej ceny s ohľadom na vyššie uvedené. Zásadnou zmenou v zmysle predchádzajúcej vety sa myslí, u služieb Infraštruktúry, zmena rozsahu Komponentov Infraštruktúry v priemere za posledných 6 mesiacov o viac alebo menej ako 10% oproti množstvu vyššie uvedenému v Prílohe č. 1 tejto Zmluvy, alebo množstvu potvrdenému Zmluvnými stranami formou protokolu z posledného zmenového konania. Postupom podľa tohto bodu možno zmeniť zmluvnú cenu výlučne v časti týkajúcej sa profylaxie.
		1. Zmena rozsahu podpory – V prípade, že počas trvania tejto Zmluvy dôjde k zvýšeniu rozsahu alebo náročnosti podpory (vrátane zvýšenia počtu Človekodní, incidentov alebo iných parametrov definovaných v Prílohe č. 1), môže ktorákoľvek Zmluvná strana kedykoľvek iniciovať rokovanie o úprave zmluvnej ceny. Zmena ceny bude v takom prípade vypočítaná primerane k novému rozsahu služieb a musí byť vopred dohodnutá písomným dodatkom k Zmluve.
		2. Zmena infraštruktúrnych komponentov – Zmeny v počte alebo konfigurácii IT infraštruktúrnych komponentov (vrátane virtuálnych serverov, sieťových služieb, operačných systémov alebo iných CI položiek) nepredstavujú automatický nárok na zmenu ceny. Dôvodom je, že rozsah poskytovaných služieb (vrátane ich kvantity a parametrov) je jednoznačne definovaný v Prílohe č. 1 tejto Zmluvy, a Poskytovateľ je zaviazaný poskytovať služby výlučne v dohodnutom rozsahu.
		3. Dohoda o zmene ceny – Všetky zmeny ceny musia byť potvrdené písomným dodatkom k Zmluve a nadobudnúť účinnosť až po vzájomnej dohode.
2. UKONČENIE ZMLUVY A PREDĹŽENIE ZMLUVY
	1. Okrem uplynutia doby trvania tejto Zmluvy alebo splnenia záväzkov z tejto Zmluvy je možné ukončiť platnosť a účinnosť tejto Zmluvy:
		1. písomnou dohodou Zmluvných strán,
		2. písomným odstúpením od tejto Zmluvy,
		3. písomnou výpoveďou Objednávateľa aj bez uvedenia dôvodu.
	2. Objednávateľ je oprávnený odstúpiť od tejto Zmluvy, ak:
		1. je na Poskytovateľa vyhlásený konkurz, alebo bola povolená jeho reštrukturalizácia, alebo došlo k zamietnutiu návrhu na vyhlásenie konkurzu na Poskytovateľa pre nedostatok majetku,
		2. je Poskytovateľ v likvidácii,
		3. ak nastala situácia v zmysle § 11 Zákona o VO, na základe ktorej by inak Objednávateľ nebol oprávnený uzavrieť s Poskytovateľom Zmluvu,
		4. Poskytovateľ porušil Zmluvu prekročením limitov stanovených v článku 5k nariadenia Rady (EÚ) č. 833/2014 z 31. júla 2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine v znení nariadenia Rady (EÚ) č. 2022/578 z 8. apríla 2022; uvedené porušenie sa považuje za podstatné porušenie tejto Zmluvy,
		5. Poskytovateľ realizuje plnenie predmetu tejto Zmluvy v rozpore so zákonom č. 289/2016 Z. z. o vykonávaní medzinárodných sankcií v znení neskorších predpisov, a teda najmä porušuje akúkoľvek medzinárodnú sankciu upravenú v akomkoľvek predpise o medzinárodnej sankcii podľa § 2 písm. b) zákona č. 289/2016 Z. z. o vykonávaní medzinárodných sankcií v znení neskorších predpisov; uvedené porušenie tejto Zmluvy sa považuje za podstatné porušenie tejto Zmluvy,
		6. Poskytovateľ porušil Zmluvu podstatným spôsobom, pričom za podstatné porušenie tejto Zmluvy sa považuje akékoľvek porušenie povinností Poskytovateľa vyplývajúcich mu z tejto Zmluvy, ak nie je v tejto Zmluve ustanovené inak,
		7. Poskytovateľ opakovanie porušil svoju povinnosť podľa tejto Zmluvy nepodstatným spôsobom. V prípade nepodstatného porušenia tejto Zmluvy je Objednávateľ oprávnený odstúpiť od tejto Zmluvy, ak Poskytovateľ nesplní svoju povinnosť ani v dodatočnej primeranej lehote, ktorá jej na to bola poskytnutá v písomnej výzve.
	3. Poskytovateľ je oprávnený odstúpiť od tejto Zmluvy, ak je Objednávateľ v omeškaní s úhradou dvoch a viac splatných faktúr za poskytovanie Služieb.
	4. Zmluvné strany sa dohodli, že predtým, ako oprávnená Zmluvná strana využije svoje právo odstúpiť od tejto Zmluvy z akékoľvek dôvodu, vyzve druhú Zmluvnú stranu na spoločné rokovanie za účelom vzájomného vysvetlenia dôvodov pre odstúpenie. Odstúpiť od tejto Zmluvy možno najskôr po uplynutí 7 pracovných dní od doručenia takej výzvy druhej Zmluvnej strane. Výzvu podľa tohto bodu nie je potrebné zasielať v prípade odstúpenia od Zmluvy podľa bodu 22.2 písm. a).
	5. Odstúpenie od tejto Zmluvy musí mať písomnú formu, musí v ňom byť uvedený dôvod, pre ktorý Zmluvná strana od tejto Zmluvy odstupuje a musí byť riadne doručené druhej Zmluvnej strane. Táto Zmluva doručením odstúpenia zaniká.
	6. V prípade vypovedania tejto Zmluvy zo strany Objednávateľa, je výpovedná lehota 3 mesiace a začína plynúť od prvého dňa kalendárneho mesiaca nasledujúceho po mesiaci, v ktorom bola výpoveď doručená Poskytovateľovi; Objednávateľ je oprávnený vo výpovedi Zmluvy určiť aj dlhšiu výpovednú lehotu, najviac však 6 mesiacov. Výpoveď musí byť písomná a musí byť riadne doručená Poskytovateľovi.
	7. Zmluvné strany sa dohodli, že pre prípad ukončenia tejto Zmluvy z akéhokoľvek dôvodu je Poskytovateľ povinný:

22.7.1 Odovzdanie dokumentácie

Poskytovateľ je povinný odovzdať najneskôr ku dňu ukončenia Zmluvy:

* + 1. Kompletnú a aktuálnu dokumentáciu Infraštruktúry a IS (technickú, prevádzkovú, inštalačnú)
		2. Systémovú dokumentáciu vrátane:
			1. HW a sieťovej architektúry
			2. parametrov a štruktúry databáz
			3. sizing nastavení
		3. Kópie licencovaného SW vlastneného Objednávateľom

22.7.2. Prechod na nového Poskytovateľa

* + 1. Predanie otvorených požiadaviek - prehľad všetkých otvorených požiadaviek súvisiacich so všetkými službami, hlavne (ale nielen) s:
			1. Incident managementom
			2. Podporou kritických prvkov IT infraštruktúry
			3. Problem managementom
			4. Riadením IT zmien

a ďalšími službami podľa definície v Prílohe č. 1 "Špecifikácia a rozsah SLA podpory"

* + 1. Workshop - oboznámenie nového Poskytovateľa a Objednávateľa:
			1. Rozsah: max. 2 pracovné dni (16 hodín)
			2. Obsah: prehľad architektúry, kľúčových procesov a otvorených problémov
		2. Pilotná podpora - asistenčná podpora počas prechodu:
			1. Obdobie: max. 10 pracovných dní
			2. Rozsah: max. celkovo 8 hodín

22.7.3. Súčinnosť po prechode (max. 30 dní od ukončenia), prenos know-how - školenie nového tímu:

* + 1. Rozsah: 2 školenia po 4 hodiny (celkovo max 8 hodín)
		2. Obsah:
			1. Prevádzkové postupy
			2. Riešenie kritických chýb
			3. Praktické overenie riešenia typických incidentov
			4. Testovanie postupov pre kritické zmeny
	1. Doklady vymedzené v bode 22.7 tohto článku tejto Zmluvy, vrátane v čase požiadania aktuálnych a úplných Zdrojových kódov je Poskytovateľ povinný odovzdať Objednávateľovi kedykoľvek aj v priebehu plnenia a platnosti tejto Zmluvy, a to v lehote 10 dní odo dňa požiadania Objednávateľa o ich odovzdanie.
	2. V prípade zániku tejto Zmluvy v zmysle tohto článku a bez ohľadu na jej dôvod, ako aj v prípade postupu podľa nasledovného bodu 22.10, je Objednávateľ oprávnený požadovať poskytovanie súčinnosti od Poskytovateľa počas poskytovania Inicializácie Služieb novým poskytovateľom až do momentu uplynutia posledného dňa trvania obdobia 3 mesiacov odo nadobudnutia účinnosti novej Zmluvy podpísanej s novým poskytovateľom bezodplatne v rozsahu zodpovedajúcom poskytovaniu súčinnosti nevyhnutnej pre naplnenie požiadaviek podľa Prílohy č. 2 tejto Zmluvy. Takéto konanie je nevyhnutné na zabezpečenie plynulého prechodu práv a povinností z tejto Zmluvy na nového Poskytovateľa. Neposkytnutie súčinnosti v súlade s týmto bodom tejto Zmluvy je porušením povinnosti podľa tejto Zmluvy a zároveň zakladá právny nárok na uplatnenie sankcie vo forme zmluvnej pokuty v súlade s čl. 20 tejto Zmluvy.
	3. Ak Poskytovateľ bez zbytočného odkladu podá Objednávateľovi písomnú námietku voči odstúpeniu Objednávateľa od Zmluvy z dôvodu, že sa Poskytovateľ domnieva, že úkon Objednávateľa je neplatný (neúčinný), alebo bol vykonaný v rozpore s ustanoveniami Zmluvy prípadne všeobecne záväznými právnymi predpismi, v námietke podrobne opíše dôvody, pre ktoré sa domnieva, že nenastali účinky odstúpenia. Ak Objednávateľ bude trvať na tom, že nastali účinky odstúpenia od Zmluvy prípadne ak Poskytovateľ nepodá písomnú námietku, Poskytovateľ je povinný bez ohľadu na to, či účinky odstúpenia od Zmluvy naozaj nastali, bezodkladne poskytnúť súčinnosť Objednávateľovi, najmä vykonať činnosti ustanovené týmto článkom pre prípad zániku Zmluvy, inak zodpovedá Objednávateľovi za škodu. Zodpovednosť Objednávateľa za škodu spôsobenú Poskytovateľovi v prípade neplatného (neúčinného) odstúpenia od Zmluvy tým nie je dotknutá. Ustanovenie bodu 22.11 sa použije primerane.
	4. Ak Zmluva skončí pred uplynutím príslušného Technického roka, vo vzťahu k príslušnej časti Služieb, ktorej rozsah je určený počtom Človekodní za obdobie 12 mesiacov, má Poskytovateľ nárok na finančnú kompenzáciu v prípade, že rozsah skutočne spotrebovaných Človekodní (MDX) je vyšší ako rozsah Človekodní (ktorého sa netýka deaktivácia podľa bodu 3.4) prislúchajúci dobe trvania Zmluvy počas príslušného Technického roka (MDY). Obe veličiny (MDX, MDY) sa určia s presnosťou na tri desatinné miesta. Finančná kompenzácia Poskytovateľa sa vypočíta ako súčin (i) rozdielu MDX a MDY a (ii) jednotkovej ceny pripadajúcej na 1 MD.
	5. Zmluvné strany sa dohodli, že Objednávateľ je oprávnený počas trvania tejto Zmluvy na základe jednostranného písomného oznámenia doručeného Poskytovateľovi najneskôr 6 mesiacov pred uplynutím doby trvania tejto Zmluvy uplatniť opciu na predĺženie obdobia trvania tejto Zmluvy o 24 mesiacov, a to najviac jedenkrát. S písomným súhlasom Poskytovateľa si Objednávateľ môže uplatniť opciu na predĺženie obdobia trvania tejto Zmluvy aj neskôr.
1. ZÁVEREČNÉ USTANOVENIA
	1. Táto Zmluva nadobúda platnosť dňom jej podpisu oboma Zmluvnými stranami a účinnosť prvým dňom kalendárneho mesiaca nasledujúceho po mesiaci, v ktorom bola zverejnená táto Zmluva v súlade s ustanovením § 47a Občianskeho zákonníka a § 5a Zákona o slobodnom prístupe k informáciám.
	2. Zmluva sa uzatvára na dobu určitú, a to na 48 mesiacov odo dňa nadobudnutia jej účinnosti (t. j. na obdobie 4 Technických rokov) s možnosťou predĺženia doby trvania v zmysle čl. 22 bodu 12 tejto Zmluvy.
	3. Na strane Objednávateľa sú oprávnené pristúpiť k tejto Zmluve aj ďalšie právnické osoby v zakladateľskej alebo zriaďovateľskej pôsobnosti Objednávateľa. V takom prípade bude s Poskytovateľom komunikovať vždy prvotný Objednávateľ (Mesto Košice) aj v mene ostatných zmluvných strán na strane Objednávateľa; prvotný Objednávateľ zároveň Poskytovateľovi oznámi rozsah ceny (prípadne spôsob jeho určenia), ktorú budú uhrádzať pristúpené subjekty namiesto prvotného Objednávateľa.
	4. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona v platnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou, je právo Slovenskej republiky; rozhodovanie sporov patrí do právomoci súdov Slovenskej republiky.
	5. Neoddeliteľnou súčasťou tejto Zmluvy sú nasledovné prílohy:

**Príloha č. 1:** Opis predmetu zákazky

**Príloha č. 2:** Projekt Inicializácie služieb

**Príloha č. 3:** Zoznam subdodávateľov

**Príloha č. 4:** Zmluva o spracúvaní osobných údajov (Sprostredkovateľská zmluva)

**Príloha č. 5:** Ponuka uchádzača (Poskytovateľa)

**Príloha č. 6:** Zoznam expertov

* 1. Táto Zmluva je vyhotovená v štyroch (4) vyhotoveniach s platnosťou originálu, z toho dve (2) pre Objednávateľa a dve (2) pre Poskytovateľa.
	2. Zmluvné strany týmto vyhlasujú, že obsah tejto Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

V Košiciach, \_\_\_\_\_\_\_\_\_\_\_\_\_\_\_\_

|  |  |
| --- | --- |
| **Objednávateľ:** | **Poskytovateľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **[verejný obstarávateľ/obstarávateľ]**Meno:Funkcia: | **[poskytovateľ]**Meno:Funkcia: |